User:CrisalidaBoy/sandbox

iamamiwhoami
iamamiwhoami (estilitzat en minúscules) és un projecte viral de música electrònica i art audiovisual liderat per la cantant sueca Jonna Lee i coproduït per Claes Björklund. El primer videoclip es va publicar el 4 de desembre de 2009 i es va enviar a una sèrie de periodistes musicals i de la cultura bloc.

El projecte consisteix a complementar cada senzill publicat pel duet musical amb un videoclip corresponent que, en conjunt amb els altres, formen una obra conceptual per disc. L’ús de sèries de números i lletres, així com d’elaborats tràilers, estableixen la base del projecte: la música no és la protagonista, sinó la banda sonora dels enigmes audiovisuals de la formació.

Discografia
Actualment tenen dos discos al mercat: bounty i kin, que han publicat vídeo a vídeo (és a dir, cançó a cançó) i, posteriorment, en format de disc. També té un concert en directe (In Concert), publicat el desembre del 2010, el mateix dia que el seu primer clip. Han guanyat el premi Grammis 2011 en la categoria "Innovador de l’any". El 17 de gener de 2013 van anunciar el seu nou treball, que es dirà fountain.

Senzills de l’etapa de bounty
Tots els videoclips i les cançons corresponents es van publicar cada mes (aproximadament) durant l’any 2010 excepte les dues últimes, que es van publicar el maig i el juliol del 2011 (respectivament). Tot i així, no va ser fins l’any 2013 que bounty es publicà com a disc.

Llistat de cançons

 * 1) “b”
 * 2) “o”
 * 3) “u-1”
 * 4) “u-2”
 * 5) “n”
 * 6) “t”
 * 7) “y”
 * 8) “; john”
 * 9) “clump”

Senzills de l’etapa de kin
Es va publicar un videoclip i una cançó per mes, i el disc es va editar el mateix any (2012). Com que físicament es va editar abans que bounty se'l considera el seu disc debut, però les cançons són posteriors.

Llistat de cançons

 * 1) “sever”
 * 2) “drops”
 * 3) “good worker”
 * 4) “play”
 * 5) “in due order”
 * 6) “idle talk”
 * 7) “rascal”
 * 8) “kill”
 * 9) “goods”

Enllaços externs
Lloc web oficial de iamamiwhoami Wiki (per fans) de iamamiwhoami